Õiglase kaubanduse sõber

Õiglase kaubanduse sõbra märk on tunnustus nendele ettevõtetele, kes kasutavad õiglase kaubanduse tooteid või oma tootmises õiglase kaubanduse toorainet. See on selleks, et tarbija oskaks üles leida neid, kes nende vastu huvi tunnevad. Seda jagatakse kaubandus-, toitlustus- või tootmisettevõtetele, kodanikuühendustele, riigiasutustele, koolidele ja töökollektiividele, kes oma töös ja tegemistes panustavad õiglase kaubanduse arengusse ja levikusse Eestis.  Õiglase kaubanduse sõbra märki annab Eestis välja MTÜ Mondo alates 2014 aastast. Õiglase kaubanduse kategooriaid on kokku viis: hotell, restoran, kohvik; kaupade maaletooja, töötleja ja tootja; kauplus; vabaühendus, kogudus, riigiasutus, töökollektiiv; õppeasutus. Hotell, restoran, toitlustaja või kohvik pakub vähemalt nelja kategooria õiglase kaubanduse märgistega kaupa, näiteks kohvi, teed, suhkrut, kosmeetikat. Kauplus tõstab esile õiglase kaubanduse väärtust ning pakub oma kaubavalikus enam kui 30 õiglase kaubanduse märgistega tooteartiklit. Töökollektiiv, vabaühendus, riigiasutus ja kogudus jagab teavet õiglase kaubanduse kohta ja kasutab oma kontoris, kohvipausidel ja üritustel vähemalt kolme kategooria õiglase kaubanduse märgistega kaupa, näiteks kohv, tee, troopilised puuviljad ja suhkur. Õppeasutus kasutab õiglase kaubanduse märgistega kaupu, käsitleb õppetöös ka õiglase kaubanduse teemat ning teeb teavitustööd. Kaupade maaletooja, töötleja ja tootja portfellis on õiglase kaubanduse toodetel või toorainel oluline osa või Fairtrade'i, UTZ Certifiedi või Rainforest Allianc'i märgisega omatoode. Kandidatuuri saab esitada Fairtrade'i veebilehel. Õiglase kaubanduse sõbra tunnistus antakse üle mai keskel, õiglase kaubanduse päeva tähistamise raames. Nimetuse andmine on rajatud usaldusele ja heale tahtele, mitte rangetele kriteeriumidele. Tunnustust ei pea uuesti taotlema, kui märgi saaja kinnitab iga-aastase ülevaate käigus Mondo seatud eelduste täitmist. Õiglane kaubandus lähtub viiest põhimõttest: Õiglase hinna maksmine – tootjad saavad hinda, mis katab kõik tootmisega seotud kulud, tagab inimväärsed elutingimused ja mõistliku sissetuleku. Lapstööjõud on keelatud – kõik lapstööjõuvormid on keelatud. Inimväärsed töötingimused – istandustes, farmides, töötlemisettevõtetes ja teistes ettevõtetes töötavad inimesed töötavad inimväärsetes ja ohututes tingimustes ning saavad äraelamist võimaldavat töötasu. Kohalike kogukondade areng – lisaks miinimumhinnale makstakse tootjale ka hinnalisa ehk lisatasu, millest investeeritakse märkimisväärne osa tootjakogukondade arenguprojektidesse. Nende projektide hulka kuulub joogiveega varustamine, teede, haridus- ja tervishoiuasutuste ehitamine, koolihariduse ja kutseõppe ning tervishoiuga seotud kulude katmine, mikrorahastus jne. Keskkonnasäästlikkus – õiglase kaubanduse süsteem välistab kahjulikud põllumajanduskemikaalid ja GMO-d. Lisaks toetatakse selliseid tootmistehnoloogiaid, mis säilitavad väärtuslikke ökosüsteeme ning kaitsevad nii tootjate, tööliste kui ka tarbijate tervist. 2017. aasta seisuga on Eestis 42 õiglase kaubanduse sõbra märgisega õppeasutust, kauplust, hotelli/restorani/kohvikut, vabaühendust, kogudust, töökollektiivi, töötlejat/maaletoojat. Need on: Chocolala OÜ Kalev AS TOP Seadmed OÜ Looduspere Manpower OÜ Solaris Toidupood Kohvik Mosaiik Kuressaares Ehe Mood Kalevi Kammerkoor Tartu Uus Teater kohvik Kohvik KOHVer Tallinna Lennujaamas Art Cafe Rakveres Kohvik Gahwa Kärdlas Stockmanni kaubamaja toidukaubad Mahemarket Veebipood Nelinurk.ee Rakvere Kolmainu kogudus Biomarketi kauplused Arengukoostöö Ümarlaud Martiina Anni, toidublogija Põlva Maarja kogudus Marks&Spencer Toidukaubad Welcome Cafe Tallinna Lennujaamas Fazer Eesti Vabaühenduste liit EMSL Avatud Eesti Fond Loodusvägi OÜ Kaubamaja AS Toidukaubandus, Tallinn Zuzu Õrreke Friends Textile STEP UP pood Tartus Vegamama Cajun OÜ Rosin LAV Organic Lifestyle Slow Rimi Bioneer.ee Solo Sokos Hotel Estoria EELK Konsistoorium Mesisuu Õiglane kaubandus Madis Laur (09.05.2014). "Fairtrade International Eestis jagab tunnustusmärke õiglase kaubanduse sõpradele". "Õiglase kaubanduse sõber". Originaali arhiivikoopia seisuga 16. oktoober 2017. "Esita end õiglase kaubanduse sõbraks!". Originaali arhiivikoopia seisuga 16. oktoober 2017. "Mis on õiglane kaubandus?". Originaali arhiivikoopia seisuga 5. september 2017. "Õiglase kaubanduse sõbrad". Originaali arhiivikoopia seisuga 9. detsember 2018.